Rivo Vesik

Rivo Vesik (sündinud 15. juulil 1980 Pärnus) on eesti rannavõrkpallitreener ja endine rannavõrkpallur.

Sportlaskarjäär
Aastatel 2003–2009 mängis ta rannavõrkpalli koos Kristjan Kaisiga. Nende parimad saavutused olid 2007. aasta maailma karikasarja Zagrebi etapi kuld, Euroopa sarjas kaks hõbe- ja kaks pronksmedalit. 2008. aastal osaleti Pekingi suveolümpiamängudel, kus oma alagrupist edasi ei pääsetud.

Vesik on tulnud neli korda Eesti meistriks: 2000–2002 ESS Pärnu VK ja 2005 Tallinna Audentese meeskonnas.http://www.esbl.ee/biograafia/Rivo_Vesik

Aastatel 2010–2018 mängis ta koos Karl Jaani ja Kristo Kolloga.Vesik esimesest ühisest aastast Jaaniga: stabiilsusest jäi puudu ERR arhiiv, 17. september 2010.

2016. aastal teatas ta sportlaskarjääri lõpetamisest.Rivo Vesik otsustas suure spordiga lõpparve teha ERR arhiiv, 11.05.2016.

Treenerikarjäär
Tema juhendatavatest on tulnud 2017. aastal U22 Euroopa meistriks Venemaa rannavõrkpallipaar Oleg Stojanovski – Artjom Jarzutkin. Rannavõrkpallipaar Oleg Stojanovski – Vjatšeslav Krasilnikov tulid 2019. aastal maailmameistriks ning Tokyo olümpiamängudel hõbedale. 2022. aastal pärast Venemaa sissetungi Ukrainasse lõpetati koostöö.Vesik: ei kujuta ette, mis juhtuks, kui jätkaksin Vene poiste treenimist ERR, 27. märts 2022.

2022. aasta mais alustas ta tööd Eesti rannavõrkpallikoondise peatreenerina.Rivo Vesik alustab tööd Eesti rannavollekoondise peatreenerina Eesti Võrkpalli Liit, 30.05.2022.

Šveitsi rannavõrkpallipaari Nina Brunner – Tanja Hüberli treenerina tulnud 2023. aastal Euroopa meistriks ning 2024. aasta olümpiamängudel pronksile.Rivo Vesik aitas Šveitsi vollepaari Euroopa meistriks ERR, 06.08.2023.Rivo Vesik võitis treenerina teise olümpiamedali ERR, 10.08.2024.

Saavutused
Rannavõrkpallis
27px Olümpiamängud
Peking 2008: 19. koht

Maailmameistrivõistlused
Berliin 2005: 5. koht
Gstaad 2007: 5. koht
Stavanger 2009: 9. koht
Rooma 2011: 17. koht

Euroopa meistrivõistlused
Basel 2002: 17. koht
Alanya 2003: 9. koht
Timmendorf 2004: 19. koht
Haag 2006: 7. koht
Valencia 2007: 4. koht
Sotši 2009: 9. koht
Klagenfurt 2013: 17. koht

Maailmakarikavõistlused
Võitja (1): Zagreb 2007

Eesti meistrivõistlused
Meister (2): 2003, 2010
Teine (1): 2015
Kolmas (3): 2001–2002, 2011Saalivõrkpallis
Eesti meistrivõistlused
Meister (4): 2000–2002, 2005
Teine (2): 1999, 2006

Eesti karikavõistlused
Karikavõitja (4): 1999–2001, 2004

Tunnustus
Eesti parim meeste rannavõrkpalli paar: 2003, 2006–2009 (Kristjan Kaisiga), 2010–2011 (Karl Jaaniga), 2012–2015 (Kristo Kolloga).Paremad hooajal 2002/2003 Eesti Võrkpalli liidu arhiiv.Paremad hooajal 2005/2006 Eesti Võrkpalli liidu arhiiv.Paremad hooajal 2006/2007 Eesti Võrkpalli liidu arhiiv.Paremad hooajal 2007/2008 Eesti Võrkpalli liidu arhiiv.Paremad hooajal 2008/2009 Eesti Võrkpalli liidu arhiiv.Paremad hooajal 2009/2010 Eesti Võrkpalli liidu arhiiv.Paremad hooajal 2010/2011 Eesti Võrkpalli liidu arhiiv.Paremad hooajal 2011/2012 Eesti Võrkpalli liidu arhiiv.Paremad hooajal 2012/2013 Eesti Võrkpalli liidu arhiiv.Aasta parimad võrkpallurid on Ennok ja Kreek Delfi, 14.12.2014.Aasta parimad võrkpallurid on Anu Ennok ja Kert Toobal ERR arhiiv, 28.12.2015.
Eesti parim meeste rannavõrkpalli treener: 2020.Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021.
2021 Valgetähe V klassi teenetemärk.
Eesti parim rannavõrkpalli treener: 2021, 2023.Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021.Aasta võrkpalluriteks valiti Kertu Laak ja Märt Tammearu ERR, 17.12.2023.
Eesti parim naiste rannavõrkpalli treener: 2022, 2024.Aasta võrkpalluriteks valiti Kristiine Miilen ja Märt Tammearu ERR, 30.12.2022.Andres Toobal valiti esmakordselt aasta võrkpallitreeneriks ERR, 14.12.2024.
2024 IBVCA parim rannavõrkpallitreener.Kaspar Ruus: Rivo Vesik pälvis uhke tunnustuse Delfi, 06.03.2025.

Isiklikku
Rivo Vesik on 198 cm pikk ja kaalus tippsportlasena 90 kg.

2009. aasta kohaliku omavalitsuse volikogude valimistel kogus ta Sotsiaaldemokraatliku Erakonna ridades Tartu linnas 32 häält.

Viited

 Välislingid 

 Sportlaskarjääri ülevaade rannavõrkpalli veebis (inglise keeles)
 "Rannavõrkpallur Rivo Vesik kandideerib Tartu volikokku", Õhtuleht, 18. september 2009
 "Rahvusvaheline alaliit valis Rivo Vesiku aasta spordimeheks", Postimees, 17. november 2009

Kategooria:Eesti rannavõrkpallurid
Kategooria:Eesti võrkpallurid
Kategooria:Eesti võrkpallitreenerid
Kategooria:Pärnust pärit sportlased
Kategooria:Valgetähe V klassi teenetemärgi kavalerid
Kategooria:Sündinud 1980